POTPREDSJEDNIK splitskog SDP-a Damir Barbir osvrnuo se na jučerašnju izjavu zastupnika Ivana Pernara.

"Koja je razlika između ljudi koji su ubijali Židove, onih koji bi žrtvovali starije i nemoćne za bolji život većine ili onih koji bi gladne ostavili pred granicom, samo zato jer po njima mogu ugroziti njihov stil života?

Princip je isti, sve su ostalo nijanse", napisao je SDP-ovac.

Tekst se nastavlja ispod oglasa

Podsjetimo, Pernar je na Facebooku konstatirao da se cijela zemlja paralizirala radi starijih ljudi.

"Ja razumijem vašu želju da bi htjeli da vam preci žive što dulje, ali smatrate li normalnim da cijela država mjesecima bude paralizirana i u karanteni zato da bi neki djed ili pradjed živio dan, tjedan, mjesec ili godinu dulje?" napisao je saborski zastupnik Ivan Pernar.